
Parlamentul  României

Camera  Deputaţilor
Comisia pentru sănătate  şi familie
         Nr. 28 / 111/  15 aprilie 2010                                   
BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea şi completarea Legii nr.95/2006 privind reforma în domeniul sănătăţii  (Pl-x 482/2009),  respinsă de Senat în şedinţa din 5 octombrie 2009, în calitate de primă Cameră sesizată şi  trimisă comisiei pentru examinare în fond, Camera Deputaţilor fiind Cameră decizională.

La întocmirea raportului, Comisia a avut în vedere avizul Consiliului Legislativ nr.495/18.05.2009, punctul de vedere al Guvernului înregistrat la Senat cu nr.L 296/25.08.2009, avizul Comisiei juridice, de disciplină şi imunităţi nr.PL-x.482/2009 din 28 octombrie 2009, precum şi punctul de vedere al Ministerului Sănătăţii nr.24116/12.04.2010.

În raport de obiectul şi conţinutul său, propunerea legislativă face parte din categoria legilor organice în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                                                                                          Nr. 28/ 111 /15 aprilie 2010

R A P O R T

asupra propunerii legislative pentru modificarea şi completarea Legii nr.95/2006 

privind  reforma în domeniul sănătăţii  (Pl-x 482/2009)


 1. Cu adresa nr. Plx 482 din 12 octombrie 2009 Comisia pentru sănătate şi familie a fost sesizată cu dezbaterea propunerii legislative pentru modificarea şi completarea Legii nr.95/2006 privind reforma în domeniul sănătăţii       (Pl-x 482/2009), respinsă de Senat în şedinţa din 5 octombrie 2009, în calitate de primă Cameră sesizată şi  trimisă comisiei pentru examinare în fond, Camera Deputaţilor fiind Cameră decizională
La întocmirea raportului, Comisia a avut în vedere avizul Consiliului Legislativ nr.495/18.05.2009, punctul de vedere al Guvernului înregistrat la Senat cu nr.L 296/25.08.2009, avizul Comisiei juridice, de disciplină şi imunităţi nr.PL-x.482/2009 din 28 octombrie 2009, precum şi punctul de vedere al Ministerului Sănătăţii nr.24116/12.04.2010.

 
2. În raport de obiectul şi conţinutul său, propunerea legislativă face parte din categoria legilor organice în conformitate cu prevederile articolului 73 din Constituţia României, republicată. Prin iniţiativa legislativă menţionată se doreşte îmbunătăţirea actului medical şi conştientizarea persoanelor asigurate asupra drepturilor pe care le au. În acest scop se impun modificări în conţinutul contractului de asigurare încheiat între asigurat, direct sau prin intermediul angajatorului, şi casele de asigurări de sănătate. Contractul de asigurare va conţine în mod obligatoriu pachetul de servicii de bază la care are dreptul persoana asigurată, lista serviciilor medicale, a serviciilor de îngrijiri, inclusiv la domiciliu, a medicamentelor, dispozitivelor medicale şi a altor servicii pentru asiguraţi aferente pachetului de servicii de bază. Se mai propune ca în momentul alegerii medicului de familie între medicul de familie şi persoana asigurată să se încheie un contract care să conţină pachetul de servicii gratuite sau cu plată de care beneficiază persoana asigurată.

3. Comisia pentru sănătate şi familie a dezbătut proiectul de lege menţionat în şedinţa din 14 aprilie 2010. La şedinţa comisiei au participat  18 deputaţi din cei  18 membri ai comisiei. La şedinţa comisiei a participat din partea Ministerului Sănătăţii domnul secretar de stat Cristian Anton Irimie. Raportul comisiei a fost adoptat cu unanimitate de voturi.

4. În urma dezbaterilor, Comisia pentru sănătate şi familie propune plenului Camerei Deputaţilor adoptarea propunerii legislative pentru modificarea şi completarea Legii nr.95/2006 privind reforma în domeniul sănătăţii   (Pl-x 482/2009), cu amendamentele prevăzute în anexă.

ANEXĂ
I. Amendamente admise

	Nr. crt.
	Text iniţiativă legislativă
	Text propus de Comisie

(autorul amendamentului)
	Motivarea

amendamentelor propuse



	0
	1
	2
	3

	1.
	Titlul Legii

Lege pentru modificarea şi completarea Legii nr.95/2006 privind reforma în domeniul sănătăţii


	nemodificat.
	

	 2.
	Legea nr.95/2006 privind reforma în domeniul sănătăţii, publicată în  Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se modifică şi se completează, după cum urmează:


	Articolul I. -  Legea nr.95/2006 privind reforma în domeniul sănătăţii, publicată în  Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se modifică şi se completează, după cum urmează:


	

	3.
	La articolul 211 după alineatul (1) se introduce alineatul (1¹) cu următorul cuprins:


(1¹) Contractul de asigurare încheiat de asigurat, direct sau prin intermediul angajatorului, cu casele de asigurări de sănătate va conţine în mod obligatoriu pachetul de servicii de bază la care are dreptul persoana asigurată, lista serviciilor medicale, a serviciilor de îngrijiri, inclusiv la domiciliu, a medicamentelor, dispozitivelor medicale şi a altor servicii pentru asiguraţi aferente pachetului de servicii de bază.

	1. La articolul 211 după alineatul (1¹)se introduce un nou alineat, alineatul (1²) cu următorul cuprins:


“(1²) Contractul de asigurare încheiat între asigurat, direct sau prin intermediul angajatorului, cu casele de asigurări de sănătate conţine  în mod obligatoriu  pachetul de servicii de bază .”
Autor: Comisia pentru sănătate şi familie .


	Pentru respectarea normelor de tehnică legislativă.
Pentru supleţea textului şi evitarea repetării.

	4.
	La articolul 218 alineatul (2), litera b) va avea următorul cuprins:

b) să fie înscrişi pe lista unui medic de familie pe care îl solicită, dacă îndeplinesc toate condiţiile prezentei legi, suportând cheltuielile de transport dacă opţiunea este pentru un medic din altă localitate. La alegerea medicului de familie între medicul de famile şi persoana asigurată se va încheia un contract care va conţine pachetul de servicii gratuite sau cu plată de care beneficiază persoana asigurată;


	2. La articolul 218 alineatul (2), litera b) se modifică şi va avea următorul cuprins:

“b) să fie înscrişi pe lista unui medic de familie pe care îl solicită, dacă îndeplinesc toate condiţiile prezentei legi, suportând cheltuielile de transport dacă opţiunea este pentru un medic din altă localitate. La alegerea medicului de familie,  între acesta şi persoana asigurată se  încheie un contract care  conţine pachetul de servicii gratuite sau cu plată de care beneficiază persoana asigurată; „
Autor: Comisia pentru sănătate şi familie .


	Pentru respectarea normelor de tehnică legislativă.
Pentru claritatea normei.

	5.
	 La articolul 218 după litera b) a alineatului (1) se introduce litera b¹) cu următorul cuprins:


b¹) la înscrierea pe lista unui medic de familie, să fie informaţi detaliat în scris asupra serviciilor medicale esenţiale, a serviciilor medicale extinse şi asupra serviciilor medicale adiţionale de care beneficiază;


	3. La articolul 218 alineatul (2) , după litera b) se introduce o nouă literă litera b¹) cu următorul cuprins: 

“b¹) la înscrierea pe lista unui medic de familie, să fie informaţi detaliat în scris asupra serviciilor medicale esenţiale, a serviciilor medicale extinse şi asupra serviciilor medicale adiţionale de care beneficiază; „
Autor: Comisia pentru sănătate şi familie .
	Pentru respectarea normelor de tehnică legislativă



	6.
	_
	Articolul II. - Prezenta lege intră in vigoare la data de 1 ianuarie 2011.

Autor: Comisia pentru sănătate şi familie .


	Pentru a permite Ministerului Sănătăţii  şi Casei Naţionale de Asigurări de Sănătate să dispună măsurile necesare aplicării prezentei  legi.


În urma dezbaterilor, nu au fost înregistrate amendamente respinse.

PREŞEDINTE,

RODICA NASSAR

